Document ID: /roh_data/filtered/fineweb-2-filterrobots_roh.jsonl.gz/54489

La cunvegna prevesa da sbassar la tariffa da conversiun sin 6%. Per questa concessiun da las organisaziuns dals lavurants duai vegnir ameglierà il provediment en la vegliadetgna per quellas persunas che gudognan be pauc.
Questas decisiuns han annunzià ils partenaris socials a Berna. Suenter che l’ultima refurma da rentas aveva fatg naufragi a l’urna aveva il Cussegl federal incumbensà ils partenaris socials, da far in cumpromiss.
Basa dal cumpromiss è uss in’idea ch’era gia part da la proposta ch’ha fatg naufragi a l’urna– numnadamain l’idea da vulair sbassar la tariffa da conversiun. Quella giada avess il sbassament dentant stuì vegnir collià cun l’AVS. Er pervi da questa cumbinaziun haja la proposta fatg naufragi a l’urna, scriva la SDA.
RR actualitad 12:00